Plan upravljanja istraživačkim podacima

|  |  |  |
| --- | --- | --- |
| Opće informacije | | |
|  | Ime i prezime predlagatelja | Barbara Pisker |
|  | Matična organizacija | Fakultet turizma i ruralnog razvoja |
|  | Naziv projekta | Socio-ekonomski aspekti primjene umjetne inteligencije u sektoru turizma |
|  | Upravitelj podacima | Barbara Pisker |
| 1. | Podaci i dokumentacija | |
|  | Koje ćete podatke prikupljati, obrađivati, stvarati ili se ponovno njima koristiti? (navedite format, vrstu i opseg podataka) | Prikupljaju se anonimizirani podaci istraživanja potrošača putem on line anketnog upitnika koji je pripremljen u Google Forms obrascu. Upitnik se sastoji od niza pitanja koja se odnose na socio-demografske i socio-ekonomske karakteristike, skaliranje stavova i prethodno iskustvo te buduća očekivanja i stavove ispitanika vezanih uz primjenu i upotrebu umjetne inteligencije u sektoru turizma i ugostiteljstva. Prikupljeni podaci su u XLSX formatu, obuhvaćaju odgovore 590 ispitanika u 35 kategorija (stupaca) u XLSX datoteci. |
|  | Kako će se podaci prikupljati, obrađivati ili stvarati? (ukratko navedite metodologiju i procese osiguranja kvalitete te načine organiziranja podataka) | Metoda prikupljanja podataka istraživanja bio je online upitnik pripremljen u Google Forms obrascu, korištena je u procesu prikupljanja podataka metoda snježne grude, kreiran nizom kvalitativnih i kvantitativnih pitanja provedenih tijekom travnja 2024. godine u Republici Hrvatskoj na reprezentativnom uzorku. Priprema upitnika, u kontekstu osiguranja kvalitete i načina organiziranja podataka pripremljena je sukladno relevantnoj i recentnoj istraživačko-metodološkoj literaturi, te dodatnim konzultacijama sa stručnjacima u području istraživanja (AUDEO, Osijek).  Podaci su pohranjeni u XLSX datoteci koja je dostupna na Google Drive-u glavnog istraživača (upravitelja podacima). |
|  | Koju ćete dokumentaciju i metapodatke ustupiti osim podataka? (navedite koje su informacije potrebne korisnicima kako bi mogli čitati i interpretirati podatke u budućnosti te koji će se standardi koristiti pri tumačenju podataka) | Sirovi podataci dobiveni mjerenjem dostupni su u XLSX formatu, a koji se za dalju upotrebu mogu jednostavno konvetirati u CSV ili neki drugi prikladan format. |
| 2. | Etika, pravo i sigurnost | |
|  | Jeste li ograničeni sporazumom o povjerljivosti? Imate li potrebna dopuštenja za prikupljanje, obradu, čuvanje i dijeljenje podataka? Jesu li osobe čiji se podaci pohranjuju informirani o tome i jesu li dali privolu? Kojim ćete se metodama koristiti u svrhu zaštite osjetljivih podataka (GDPR - posebne kategorije osobnih podataka)? | Prikupljeni podaci su u potpunosti anonimizirani, a sudionici su informirani o svrsi prikupljanja podataka te samim ispunjavanjem upitnika daju privolu za prikupljanje, obradu, čuvanje i dijeljenje podataka. |
|  | Kako će se regulirati pristup podacima i njihova sigurnost? Koji su potencijalni rizici koje treba uzeti u obzir? Kako ćete osigurati sigurnost pohrane osjetljivih podataka? | Podaci nisu osjetljivi i nema potrebe posebno ih štititi. Za vrijeme prikupljanja podataka, računalo na kojem se privremeno pohranjuju zaštićeno je lozinkom. |
|  | Kako ćete upravljati zaštitom autorskih prava i intelektualnog vlasništva? Tko će biti vlasnik podataka? Koje će se licencije primjenjivati na podatke? Koja će se ograničenja primjenjivati na ponovnu uporabu osobnih podataka? | Ne očekuje se da će rezultat istraživanja dovesti do patenta. Ostali problemi intelektualnog vlasništva će se u rješavati prema preporukama institucije [Fakultet turizma i ruralnog razvoja]. Budući da podaci nisu podvrgnuti ugovoru, te se neće patentirati, objavit će se kao otvoreni podaci pod licencom Creative Commons CC0. |
| 3. | Pohrana i čuvanje podataka | |
|  | Kako će podaci biti pohranjeni i kako će biti napravljena sigurnosna kopija podataka (*backup*) tijekom istraživanja? Koji su kapaciteti čuvanja podataka kojim raspolažete? Kojim se procedurama koristite za sigurnosnu kopiju (*backup*)? | Elektronički podaci pohranit će se na računalu glavnog istraživača, pri čemu se sigurnosne kopije izrađuju nakon svake izmjene datoteke ili pojave nove datoteke. Za izradu sigurnosnih kopija koristi se sustav Microsoft OneDrive. Kapacitet za pohranu iznosi 1TB, ali sirovi podaci snimljeni u jednom danu ne prelaze veličinu od nekoliko MB. |
|  | Koji je vaš plan čuvanja podataka? U kojim će se formatima čuvati? | Podaci će se čuvati najmanje pet godina nakon završetka projekta u izvornom formatu. |
| 4. | Dijeljenje i ponovna uporaba podataka | |
|  | Kako i gdje će se podaci dijeliti? Na kojem repozitoriju planirate dijeliti podatke? Kako će potencijalni korisnici doznati za podatke? | Konačnu verziju skupa podatka voditelj projekta podijelit će putem institucijskog repozitorija [Fakultet turizma i ruralnog razvoja] uspostavljenog u nacionalnom sustavu Dabar. Podaci će biti objavljeni pod CC0 licencom. Institucijski repozitorij u sustavu Dabar odabran je jer podržava FAIR principe: skupovima dodjeljuje trajni identifikator URN:NBN, osigurava vidljivost podataka putem OpenAIRE portala i Google Scholara te tražilice dabar.srce.hr, a ujedno doprinosi vidljivosti i transparentnosti rada. |
|  | Ako postoje podaci koji se ne smiju dijeliti (prijavitelji vezani zakonskim, etičkim, autorskim pravila, povjerljivošću i sl.), pojasnite razloge ograničenja. | Svi podaci se smiju dijeliti i ne postoji ograničenje za dijeljenje podataka, osim onih definiranih samom licencom. |
|  | Potvrdite da ćete se koristiti digitalnim repozitorijem koji je u skladu s načelima *FAIR-a*. | Potvrđujem |
|  | Potvrdite da ćete se koristiti digitalnim repozitorijem koji održava neprofitna organizacija (ako ne, objasnite zašto ne možete dijeliti podatke na digitalnom repozitoriju koji nije komercijalan). | Potvrđujem |

Ref:

[1] Celjak, D., Dorotić Malič, I., Matijević, M., Poljak, Lj., Posavec K. i Turk, I.: „Istraživački podaci - što s njima?“ [Istraživački podaci - što s njima? : priručnik o upravljanju istraživačkim podacima | Digitalni repozitorij Srca (unizg.hr)](https://repozitorij.srce.unizg.hr/islandora/object/srce:327)